En l'Alto Aragón a palabra barrio se troba en toponimos aragoneses que fosilizan elementos que s'han perdiu fa poco, pero tamién elemenos que yeran usuals d'antes. En A Espunya tenemos o microtoponimo Barriviello. En a lista oficial de carreras de Graus figura a Calle del Barrichós, que corresponde a El Barrio de Chos de 1607 y fosiliza l'adverbio espacial chos, sustituito por l'adverbio espacial abaixo en muitos puestos.